José Celestino Mutis

José Celestino Mutis (* 6. apríl 1732, Cádiz, Španielsko† 11. september 1808, Bogota, Kolumbia) bol španielsky botanik a matematik.

 Životopis 
José Mutis študoval v Cádize medicínu a súbežne kurzy fyziky a botaniky. Lekárske skúšky zložil 2. mája 1755 na Sevillskej univerzite a 5. júla 1757 dostal doktorský titul. 

Roku 1761 odišiel ako expedičný lekár do Ameriky s Pedrom Messia de la Cerda. Roku 1763 začal  rozsiahlejší prieskum juhoamerickej flóry a fauny, ktorý trval viac ako dvadsať rokov.

V marci 1762, pri prednáške na Colegio de Rosario, objasnil podstatu heliocentrizmu a moderných experimentálnych vedeckých metód, čím sa dostal do konfliktu s cirkvou. Roku 1774 obhajoval svoje názory pred inkvizíciou. 

Mutis si dopisoval so španielskymi aj európskymi vedcami, okrem iného aj s Linném. V roku 1801 ho počas svojej americkej cesty navštívil v Bogote Alexander von Humboldt.Bartolomé Ribas Ozonas: José Celestino Mutis, amistad y colaboración con A. v. Humboldt. S. 151–172  

Zomrel vo veku 76 rokov na zápal pľúc. Na jeho počesť bola pomenovaná Jardín Botánico José Celestino Mutis v Bogote.

Jeho meno nesie aj rastlinný druh Mutisia z čeľade Asteraceae.

 Referencie 

 Iné projekty 

 Externé odkazy 
Drawings of the  Royal Botanical Expedition online
National Astronomical Observatory 
Biografia 

 Zdroj 

Kategória:Španielski botanici
Kategória:Španielski matematici
Kategória:Osobnosti na španielskych bankovkách
Kategória:Úmrtia na pneumóniu